《留分司衙》
宋代·董嗣杲

往来几苦浪涛惊，尘役而今亦懒营。雪积墙腰连屋莹，日涵城影接江平。

市楼有酒晴旗小，宾馆无人夜榻清。孤坐搜吟难造妙，霜风吹月纸窗明。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。